ข้อจำกัดของ “เซ็นทรัล รามอินทรา” คือขนาด CPN จะแก้ไขอย่างไร
เมื่อความหนาแน่นของประชากรยังมีไม่มาก เซ็นทรัลพัฒนาจึงสร้างเซ็นทรัล รามอินทราด้วยขนาดพื้นประมาณ 90,000 ตารางเมตร ซึ่งอาจจะเหมาะสมในช่วงเวลานั้นจนกระทั่งกรุงเทพฯ ขยายตัวมากขึ้น รามอินทรามีประชากรหนาแน่นและไม่ใช่เขตชานเมืองอีกต่อไป ส่งผลให้ถนน รามอินทราที่เชื่อมต่อกับถนนแจ้งวัฒนะ และถนนประดิษฐ์มนูธรรม (ถนนด่วนรามอินทรา-อาจณรงค์) มีศูนย์การค้าเกิดขึ้นตามมา อีกหลายแห่งข้อจำกัดของขนาดที่เล็กกว่า ประกอบกับตัวศูนย์การค้าเองก็โทรมมาก ทำให้เซ็นทรัลพัฒนาตัดสินใจรีโนเวทเซ็นทรัล รามอินทราครั้งใหญ่ โดยใช้งบประมาณถึง 2,000 ล้านบาท ใช้เวลาถึง 9 เดือน และเพิ่งจะมาเปิดให้บริการอย่างเต็มรูปแบบเมื่อวันที่ 20 มกราคมที่ผ่านมาเพื่อตอบโจทย์ไลฟ์สไตล์ของลูกค้าที่เปลี่ยนตามยุคสมัย พร้อมทั้งรองรับการเติบโตของทำเลเศรษฐกิจในย่านรามอินทรา เราทุ่มงบกว่า 200 ล้านบาท เนรมิตพื้นที่ห้างฯ ชูคอนเซ็ปต์ใหม่ “เวทีใหม่ ช้อปท้าชน” Your New Shopping Arena ออกแบบดีไซน์ ห้างสุดสร้างสรรค์นำอัตลักษณ์อันโดดเด่นของย่าน อย่าง “สนามมวย” ผสานงานฝีมือร่วมสมัยของกลุ่มชุมชนชาวอาข่า ใช้วัสดุเป็นมิตร กับธรรมชาติเพราะอยากสนับสนุนด้าน Sustainability ให้มากที่สุด